Den 35-årige nordjyde Bjarne Kristensen blev dengang delvist invalideret efter en infektion med campylobacter-bakterier og efterfølgende lammelser i bl.a. benene. Efter seks års kamp er sygdommen nu blevet anerkendt som en arbejdsskade af Arbejdsskadestyrelsen. Bjarne Kristensens invaliditet er vurderet til 35 procent; han har med andre ord en méngrad på 35 procent, og har har også tabt erhvervsevne. Det takserer Arbejdsskadestyrelsen til en erstatning på cirka 1,1 millioner kroner. Bjarne Kristensen går nu også efter erstatning fra sin tidligere arbejdsgiver, en stor kyllingetransportør fra Aars, gennem en civil retssag.

Opsummering:
En tidligere kyllingechauffør fra Nordjylland får en
millionerstatning fra det offentlige for en arbejdsskade han fik i kyllingestaldene i 2004. Det oplyser P4 Nordjylland.